Un brutar român, Florin Morariu, care lucrează într-un local din centrul Londrei, a filmat după atacurile teroriste de sâmbătă seara şi a postat fimul pe Facebook, el povestind cum doi terorişti au înjunghiat mai mulţi oameni pe stradă şi cum l-ar fi lovit pe unul dintre ei cu un basket. (n.r. coş/ladă - basket în limba engleză)

"Oameni buni, ferească Dumnezeu ce e aici! Doi terorişti taie lumea pe stradă. Uitaţi ce e aici! Câţi au omorât, fraţilor. Eram la muncă. Uitaţi ce i-au făcut unuia. Of! I-am dat în cap! I-am dat cu basketul în cap! I-am dat un bascket de l-am zăpăcit!", spune Florin Morariu în film.

Bărbatul îi cere unui coleg de la restaurant să îi aducă făcăleţul de sub masă pentru a se duce să lupte cu teroriştii.

Apoi el aleargă pe stradă şi filmează mai multe scene în care se văd oameni răniţi întinşi pe jos cărora li se acordă îngrijiri.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.